हो, मेरो श्रीमान् घनेन्द्र जीमी ०६७ सालमा हृदयघात भएर बित्नुभयो, ४९ वर्षको उमेरमा । सुरुमा अखिलको राजनीति गर्नुभयो । उर्लाबारी गाविसको दुई कार्यकाल अध्यक्ष पनि हुनुभयो । धेरै कामको चाप भएको बेला कतिपय कुरायादमा नै आउँदैनन् तर जति बेला फुर्सद हुन्छ, त्यतिबेला उहाँ भइदिएको भए अझ रमाइलो हुन्थ्यो, जस्तो लाग्छ । तर, काल्पनिकताका आधारमा पीडाबोध गर्नुभन्दा यथार्थलाई स्वीकार्नु उचित हुन्छ । त्यसैले काममा सहयोग हुन्थ्यो, यस्तो भए हुन्थ्यो, त्यस्तो भए हुन्थ्यो भन्नेचाहिँ लाग्दैन । मेरो काम आफ्नो हो र मैले आफै गर्नुपर्छ । भूमिका आफ्नो आफ्नो हुन्छ जुन पूरा गर्ने दायित्व पनि आफ्नै हुन्छ यसको लागि आफ्नो क्षमता देखाउने हो । तर यो पोजिसनमा पुगेर बस्दा सँगै हुँदा अलि रमाइलो अवश्य हुन्थ्यो होला । मलाई मात्र नभएर छोराहरु अनि सिङ्गो परिवारलाई पनि रमाइलो हुन्थ्यो होला तर अव त्यो सम्भव छैन हाम्रो माझमा भएको बास्तविकतालाई स्विकार गर्दै अघि बढनु उत्तम हुन्छ ।
